VS001540
Datum: 1996-03-28T01:00:00.000+01:00
datum_sodbe_i_stopnje: 2003-09-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 5.000.000,00 SIT
opombe: II Ips 342/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Avtomehanik.

## Škodni dogodek

Poškodovan, pri preskakovanju 2m visoke ovire na vojaškem poligonu, med služenjem vojaškega roka.

## Poškodba

Poka hrustanca pogačice, verjetno na več mestih.

## Telesne bolečine

1.200.000,00 SIT Dva dni je trpel hude bolečine. Bolečine srednje intenzitete (tako stalne kot občasne) so trajale skupaj vsaj tri mesece in jih občasno čuti še sedaj. Lažje bolečine, ki jih čuti kot neugoden občutek na mestu izvora bolečin, je oškodovanec trpel ves preostali čas zdravljenja (aktivno zdravljenje je bilo končano 15.8.1996) in jih občasno še vedno čuti.

#### Ambulantno zdravljenje

Opravil je 21 pregledov pri zdravnikih.

#### Rehabilitacija

Več mesecev je opravljal fizioterapijo tako doma, kot tudi ambulantno, in sicer jo je opravljal 20 - krat.

#### Nevšečnosti med zdravljenjem

Oškodovanec je moral 14 dni po nezgodi počivati, dvakrat je bil rentgensko slikan, od tega enkrat na CT, kjer je bila prejeta doza nevarnega sevanja 7-krat večja kot pri navadnem rentgenskem slikanju, kar je zdravju škodljivo. Zaradi bolečin je jemal analgetike. Te je v času, ko je trpel hude bolečine, jemal redno, v času, ko je trpel občasne bolečine, pa le občasno.

## Strah

300.000,00 SIT Ob poškodbi je utrpel strah srednje intenzitete, ki je nato prešel v strah srednje intenzitete za izid zdravljenja. Slednji je trajal 3 do 4 mesece. Po tem času je prešel v strah lažje intenzitete.

## Zmanjšanje življenjske aktivnosti

3.500.000,00 SIT Poškodba hrustanca, ki jo je utrpel oškodovanec, je vodila v popoškodbeno razmehčanje hrustanca in v hitrejšo obrabo sklepa. Oškodovanec mora vse svoje fizične aktivnosti prilagoditi kronični okvari kolena. Izogibati se mora daljšemu težjemu fizičnemu delu stoje ali med hojo, delu v počepu ali kleče, hoji navzdol ter drugim aktivnostim, kjer je obremenjeno koleno. Zaradi poškodbe oškodovanec ne more opravljati svojega poklica avtomehanika, saj ga ob počepih boli koleno. Zato je zamenjal službo in sedaj dela kot varnostnik. Tudi pri tem delu ima občasno težave, saj mora delati obhode. Zaradi poškodbe je pri oškodovancu podana 10% invalidnost. Njegove življenjske aktivnosti pa so zmanjšane še v večji meri, kot je ocenjena invalidnost.

---

ZOR člen 200, 203